**Република Србија**

**Општина Крупањ**

**ОПШТИНСКА УПРАВА КРУПАЊ**

**ГРАЂЕВИНСКА ИНСПЕКЦИЈА**

**ПЛАН ИНСПЕКЦИЈСКОГ НАДЗОРА**

**за 2023. годину**

**( предлог )**

**Крупањ**

**новембар 2022. године**

**ПЛАН РАДА**

**ГРАЂЕВИНСКЕ ИНСПЕКЦИЈЕ ОПШТИНСКЕ УПРАВЕ ОПШТИНЕ КРУПАЊ**

**ЗА 2023. ГОДИНУ**

***УВОД***

**План рада грађевинске инспекције у Оштинској управи општине Крупањ за 2022. годину сачинио је грађевински инспектор на основу члана 10. Закона о инспекцијском надзору („Сл. гласник РС“ бр. 36/2015, 44/2018-др. закон и 95/2018), који ће како је прописано одредбама овог закона спроводити кроз оперативне (полугодишње, тромесечне и месечне) планове инспекцијског надзора.**

**План садржи основне податке о грађевинској инспекцији, планиране људске ресурсе, општи приказ задатака, циљ и послове грађевинске инспекције у 2023. години, прописе које непосредно у обављању својих послова и задатака примењује грађевинска инспекција, праћење стања из надлежности ове инспекције на територији општине Крупањ, процењени ризик код надзираних субјеката, учесталост вршења инспекцијског надзора, период и време вршења инспекцијског надзора, облике и врсте инспекцијског надзора, прописане мере и активности превентивног деловања.**

**План предвиђа и вођење евиденције о раду грађевинске инспекције, обуку и стручно усавршавање грађевинског инспектора и непланиране активности грађевинске инспекције.**

**Планом је предвиђено његово усвајање и објављивање на наведеним законом прописани начин.**

***ОСНОВНИ ДЕО***

1. ***Основни подаци о грађевинској инспекцији***

**Грађевинска инспекција Општинске управе општине Крупањ налази се у саставу**

**Одсека за инспекцијске послове. Послове грађевинског инспекцијског надзора на територији општине Крупањ обавља један грађевински инспектор и има седиште у згради Општине Крупањ у Крупњу ул. М. Тита број 2, тел 015/581-475 лок 115, моб. тел. 064/641 92 25 и има издату прописану службену легитимацију број 354-5/2018-04.**

1. ***Основни циљ, задаци и послови грађевинске инспекције***

**Основни циљ плана инспекцијског надзора је, и даље, наставак прописаног предузимања свих расположивих инспекцијских мера из Закона о планирању и изградњи и Закона о озакоњењу објеката за смањивање броја незаконито започетих и изграђених објеката како спречавање почетка грађења нових тако и смањење броја постојећих, као и смањење одступања и неправилности током грађења објеката и извођења радова за које су издати одговарајући акти за грађење односно извођење радова са упоредном применом 1) техничких норматива и норми квалитета садржаних у контролним листама, чија примена је обавезна у вршењу инспекцијског надзора, уз успостављање сарадње са свим чиниоцима који у том циљу могу или морају помоћи ( полиција, тужилаштво, јавна предузећа и др.) и опремање грађевинског инспектора у складу са прописима за обављање послова инспекцијског надзора, методе и технике за успостављање контроле над применом одредаба Закона о планирању и изградњи (“Сл. гл. РС“ бр. 72/2009 ... 52/2021). Задаци и послови грађевинске инспекције обављаће се кроз теренске и канцеларијске, углавном самосталне облике инспекцијског надзора на целој територији општине Крупањ, по врстама инспекцијског надзора: редовног инспекцијског надзора (по овом плану свакодневно у потребном делу радног времена), ванредног ( кроз предузимање хитних мера ради спречавања или отклањања непосредне опасности за животе и здравље људи, објекте који се граде, суседне објекте, саобраћај, околину односно животну средину и по представкама грађана и других лица и у другим ситуацијама сходно члану 6. став 3. Закона о инспекцијском надзору, допунског (по службеној дужности и по захтеву надзираних субјеката) и контролним инспекцијским надзорима (по службеној дужности ради утврђивања испуњавања наређених односно наложених инспекцијских мера грађевинског инспектора од стране надзираних субјеката у току редовног и ванредног инспекцијског надзора.**

**У случајевима добровољног не извршавања решења о уклањању односно рушењу објеката и изведених радова за њихово уклањање управним извршењима на Законом о општем управном поступку и Законом о планирању и изградњи прописани начин грађевински инспектор, за сада а и убудуће ће сам обављати све послове око припреме и спровођења управног извршења и аката за наплату трошкова тих извршења и сачињавати записнике о извршеном уклањању објеката односно поступати на законом прописани начин, што умногоме отежава и утиче на благовремено вршење непосредног инспекцијског надзора у ком циљу обзиром на повећан обим права и дужности грађевинског инспектора а у вези са њима и овлашћења треба засигурно обезбедити и упослитити бар још једног инспектора и у циљу лакшег, једноставнијег и ефикаснијег рада у овој инспекцији.**

**За постизање циља овог плана неопходно је стално стручно усавршавање и едукација грађевинског инспектора присуством на семинарима, радионицама и радним састанцима који буду организовани са тим циљем у планираном периоду.**

**Поред планираних активности које ће се спроводити овим планом спроводиће се и непланиране активности које се на овај начин практично планирају у смислу који подразумева поступање по представкама грађана и других лица, примљених непосредно, путем поште, телефонским позивима и сл. и личним пријемом инспектора на терену.**

1. ***Прописи које примењује грађевинска инспекција***

**Закон о општем управном поступку (системски закон), Закон о инспекцијском**

**надзору (кровни закон за инспекцију), Закон о планирању и изградњи, (посебан закон), Закон о одржавању стамбених зграда ( посебан закон у делу надзора који је стављен у надлежност грађевинском инспектору ), Кривични Законик, Закон о кривичном поступку, Закон о привредним преступима, Закон о прекршајима (закони за покретање поступака за изрицање прописаних санкција надзираних субјеката због повреде прописа) и подзаконски прописи и Одлуке скупштине општине Крупањ у надлежности грађевинског инспектора.**

1. ***Праћење стања у области грађевинског инспекцијског надзора***

**Овај посао подразумева прикупљање и анализу података добијених из контролних**

**листа из ове области и другим методама истраживања јавног мнења (анкетирање лица, прикупљање података са зборова грађана у месним заједницама, мишљења са трибина, 2) семинара и других едукативних скупова, састанака са пројектантским и извођачким организацијама, у циљу упознавања јавности са прописима из ове области, иницирања њихових измена и допуна и друге послове према члану 8. Закона о инспекцијском надзору и на основу вођене евиденције о инспекцијском надзору сходно члану 43. истог закона.**

1. ***Превентивно деловање грађевинске инспекције***

**Превентивно деловање је један од начина остваривања циља инспекцијског**

**надзора. Овај вид деловања биће остварен кроз јавност у раду а нарочито благовременим упознавањем надзираних субјеката са прописима и изменама и допунама прописа из ове области којих су дужни да се придржавају у обављању својих послова и деловања, пружањем стручне и саветодавне подршке надзираним субјектима, саветодавним посетама, јавним трибинама, састанцима са надзираним субјектима и кроз друге видове овог деловања сходно члану 13. Закона о инспекцијском надзору и предузимањем превентивних мера у складу са чланом 25. истог закона и члану 175. Закона о планирању и изградњи и другим начинима.**

1. ***Процена ризика у надзору грађевинске инспекције***

**а) Критичан ризик - у случајевима грађења објеката без грађевинске дозволе**

**б) Висок ризик - у случајевима грађења објеката без грађевинске дозволе и грађења објеката и извођења радова без решења из члана 145. Закона о планирању и изградњи и рушењу објеката без дозволе за рушење у случајевима настављања радова након доношења решења о обустави грађења,**

**в) Средњи ризик – грађење објеката и извођења радова без решења из члана 145**

**Закона о планирању и изградњи и рушење објеката без дозволе за рушење и код контроле темеља и завршетка објекта у конструктивном смислу,**

**г) Низак ризик – одржавање објеката са већим оштећењима и коришћење објеката**

**без употребне дозволе,.**

**д) Незнатан ризик – указивање на потребу одржавања објеката са незнатним оштећењима да оштећења не би временом постала већа.**

**Критеријуми и начин утврђивања ризика садржан је у контролним листама републичке грађевинске инспекције МГСИ РС које користи грађевинска инспекција Општинске управе Општине Крупањ које су објављене на сајту Општине Крупањ** [**www.krupanj.org.rs**](http://www.krupanj.org.rs)

1. **Учесталост вршења грађевинског инспекцијског надзора**

**Овај сегмент инспекцијског надзора дефинисан је посебни законом -Законом о**

**планирању и изградњи (члан 175. став 3.) кроз обавезу грађевинског инспектора да је у вршењу инспекцијског надзора дужан да обавезно изврши два инспекцијска надзора и то приликом добијања обавештења надлежног органа о пријави темеља и по завршетку објекта у конструктивном смислу што не значи да грађевински инспектор неће према расположивом времену вршити и више инспекцијских надзора.**

1. ***Остали планирани послови***

**Како је Законом о инспекцијском надзору и у складу са овим законом урађеним**

**планом прописано односно предвиђено да се годишњи план рада спроводи кроз оперативне (полугодишње, тромесечне и месечне) планове инспекцијског надзора то се у 2023. години планира доношење ових планова а исто тако и израда потребних извештаја о раду у складу са законом и налозима овлашћених лица у Општинској управи Општине Крупањ. (3**

**У оквиру редовног обављања послова ове инспекције неопходно се планира и време за израду извештаја о раду за 2022. годину и израда плана рада за 2024. годину, потребних информација и других извештаја и евиденција о раду и поступању ове инспекције током 2023. године.**

**У овом периоду у циљу квалитетнијег и ефикаснијег обављања послова грађевинске**

**инспекције а због и даље великог обима послова инспекцијског надзора над поступањем надзираних субјеката, првенствено према онима који сада граде ради спречавања далег грађења без потребних аката за градњу и због примене Закона о озакоњењу објеката и озбиљног приступа извршењу инспекцијских решења о уклањању односно рушењу незаконито изграђених објеката које практично обавља само грађевински инспектор и даље се и уз горе наведене разлоге предлаже пријем у радни однос још једног грађевинског инспектора.**

***ЗАВРШНИ ДЕО***

**План рада грађевинске инспекције за 2023. годину након усвајања на начин прописан Законом o оинспекцијском надзору биће објављен на интернет страници-сајту општине Крупањ www.krupanj.org.rs.**

***Грађевински инспектор***

***грађ. ин. Милан Лукић***

***(4***

***САДРЖАЈ***

***страна***

***Увод ......................................................................................................................... 1***

***Основни део ............................................................................................................ 1***

1. ***Основни подаци о грађевинској инспекцији ............................................... 1***
2. ***Основни циљ, задаци и послови грађевинске инспекције.......................... 1***
3. ***Прописи које примењује грађевинска инспекција...................................... 2***
4. ***Праћење стања у области грађевинске инспекције ................................. 2***
5. ***Превентивно деловање .................................................................................. 3***
6. ***Процена ризика грађевинске инспекције .................................................... 3***
7. ***Учесталост вршења грађевинског инспекцијског надзора ..................... 3***
8. ***Остали планирани послови ......................................................................... 3***

***Завршни део ........................................................................................................... 4***

***Садржај .................................................................................................................. 5***

***Грађевински инспектор***

***Грађ. ин. Милан Лукић***

( 5